ระเบียบกรมสรรพสามิตระเบียบกรมสรรพสามิตว่าด้วยการควบคุมโรงอุตสาหกรรมน้ำมันและผลิตภัณฑ์น้ำมันพ.ศ.๒๕๕๓ เพื่อให้การบริหารการจัดเก็บภาษีสรรพสามิตสินค้าประเภทน้ำมันและผลิตภัณฑ์น้ำมันเป็นไปโดยถูกต้องรัดกุมทันสมัย มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความในมาตรา ๒๒ (๑) (๓) และ (๔)แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ อธิบดีกรมสรรพสามิตจึงวางระเบียบเกี่ยวกับการควบคุมโรงอุตสาหกรรมน้ำมันและผลิตภัณฑ์น้ำมันไว้ดังต่อไปนี้ข้อ ๑ ระเบียบนี้เรียกว่า ระเบียบกรมสรรพสามิตว่าด้วยการควบคุมโรงอุตสาหกรรมน้ำมันและผลิตภัณฑ์น้ำมัน พ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรมสรรพสามิตว่าด้วยการควบคุมโรงงานอุตสาหกรรมทำน้ำมันและผลิตภัณฑ์น้ำมัน ลงวันที่ ๖ พฤษภาคมพ.ศ. ๒๕๐๗(๒) ระเบียบกรมสรรพสามิตว่าด้วยการควบคุมโรงงานอุตสาหกรรมทำน้ำมันและผลิตภัณฑ์น้ำมัน ฉบับที่ ๒/๒๕๒๕ลงวันที่ ๓๐ ธันวาคม พ.ศ. ๒๕๒๕(๓) ระเบียบกรมสรรพสามิตว่าด้วยวิธีการคำนวณปริมาณน้ำมันและผลิตภัณฑ์น้ำมันเพื่อเสียภาษีสำหรับกรณีส่งน้ำมันทางท่อพ.ศ. ๒๕๔๑ ลงวันที่ ๑๖ กรกฎาคม พ.ศ. ๒๕๔๑ข้อ ๔ ในระเบียบนี้โรงอุตสาหกรรม หมายความว่าโรงอุตสาหกรรมตามพระราชบัญญัติภาษีสรรพสามิต พ.ศ. ๒๕๒๗ที่ผลิตน้ำมันและผลิตภัณฑ์น้ำมัน และให้หมายความรวมถึงท่อทางขนส่งและบริเวณท่าเรือที่รับ-จ่ายตลอดจนเรือที่เทียบอยู่ที่ท่าเรือของโรงอุตสาหกรรมที่ผลิตน้ำมันและผลิตภัณฑ์น้ำมันนั้นผู้ควบคุมโรงอุตสาหกรรม หมายความว่าเจ้าพนักงานสรรพสามิตที่อยู่ปฏิบัติงานประจำโรงอุตสาหกรรมเพื่อควบคุมและตรวจสอบการปฏิบัติของผู้ประกอบอุตสาหกรรมข้อ ๕ ให้ผู้อำนวยการสำนักมาตรฐานและพัฒนาการจัดเก็บภาษี๒ รักษาการ ตามระเบียบนี้และมีอำนาจวินิจฉัยสั่งการการอนุญาตหรือผ่อนผันการปฏิบัติตามระเบียบนี้หมวด๑หน้าที่ของผู้ประกอบอุตสาหกรรม ข้อ ๖ ให้ผู้ประกอบอุตสาหกรรมมีหน้าที่ดังต่อไปนี้๖.๑ จัดทำทะเบียนภาชนะเก็บวัตถุดิบรวมทั้งน้ำมันดิบภาชนะเก็บน้ำมันและผลิตภัณฑ์น้ำมัน มาตรวัดเครื่องวัดระดับและเครื่องวัดอุณหภูมิชนิดอัตโนมัติเครื่องชั่งน้ำหนักโดยแยกตามหมายเลขมาตรวัดเครื่องวัดระดับและเครื่องวัดอุณหภูมิชนิดอัตโนมัติ เครื่องชั่งน้ำหนัก ภาชนะบรรจุความจุและชนิดน้ำมันและผลิตภัณฑ์น้ำมัน รวมทั้งแผนผังแสดงที่ตั้งมาตรวัดภาชนะบรรจุน้ำมันและผลิตภัณฑ์น้ำมันและท่อทางรับ -จ่ายน้ำมันและผลิตภัณฑ์น้ำมันของโรงอุตสาหกรรม๖.๒ กรณีที่จะดำเนินการติดตั้ง ซ่อมแซม แก้ไขต่อเติม หรือเปลี่ยนแปลงภาชนะบรรจุ มาตรวัด เครื่องวัดระดับและเครื่องวัดอุณหภูมิชนิดอัตโนมัติเครื่องชั่งน้ำหนัก หรือท่อทางต่าง ๆ ภายในโรงอุตสาหกรรมให้แจ้งรายละเอียดการดำเนินการเป็นหนังสือให้ผู้ควบคุมโรงอุตสาหกรรมสรรพสามิตพื้นที่ที่โรงอุตสาหกรรมตั้งอยู่ และกรมสรรพสามิตทราบก่อนดำเนินการทุกครั้ง๖.๓ แจ้งผู้ควบคุมโรงอุตสาหกรรมก่อนการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมทุกครั้งตามแบบ น.ม. ๑ ท้ายระเบียบนี้ เว้นแต่ กรณีที่มีความจำเป็นเร่งด่วนให้ส่งแบบ น.ม.1 ทางโทรสารหรือ ทาง e-mail ก็ได้ แล้วส่งต้นฉบับแบบ น.ม.1 ภายในวันถัดไป๖.๔ตรวจวัดและคำนวณหาปริมาณน้ำมันและผลิตภัณฑ์น้ำมัน ที่รับเข้าโรงอุตสาหกรรมหรือจ่ายออกจากโรงอุตสาหกรรมทุกครั้ง๖.๕การรับน้ำมันและผลิตภัณฑ์น้ำมันเข้ามาในโรงอุตสาหกรรมและการจ่ายน้ำมันและผลิตภัณฑ์น้ำมันออกจากโรงอุตสาหกรรมให้ผู้ประกอบอุตสาหกรรมและผู้ควบคุมโรงอุตสาหกรรมร่วมกันเก็บตัวอย่างน้ำมันและผลิตภัณฑ์น้ำมันเพื่อตรวจวิเคราะห์เว้นแต่กรณีการรับและการจ่ายน้ำมันและผลิตภัณฑ์น้ำมันที่เป็นการขนส่งทางท่อและทางรถยนต์ให้สุ่มเก็บตัวอย่าง๖.๖ ดูแล สงวนรักษาไว้ซึ่งเครื่องจักร เครื่องกลหรือเครื่องมือใด ๆ รวมทั้งตราหรือสิ่งที่ติดอยู่กับเครื่องจักร เครื่องกลหรือเครื่องมือดังกล่าวซึ่งกรมสรรพสามิตได้ติดตั้งไว้ในโรงอุตสาหกรรมให้อยู่ในสภาพเรียบร้อยตลอดเวลาโดยใช้ความระมัดระวังและฝีมือดังเช่นพึงปฏิบัติในการประกอบธุรกิจของตน๖.๗ กรณีที่จะรับน้ำมันและผลิตภัณฑ์น้ำมันที่ชำระภาษีแล้วเข้าโรงอุตสาหกรรมให้ผู้ประกอบอุตสาหกรรมถือปฏิบัติดังนี้๖.๗.๑แจ้งการนำน้ำมันและผลิตภัณฑ์น้ำมันที่ชำระภาษีสรรพสามิตแล้วเข้าโรงอุตสาหกรรมต่อสรรพสามิตพื้นที่ที่โรงอุตสาหกรรมตั้งอยู่ทราบเป็นหนังสือก่อนการรับน้ำมันและผลิตภัณฑ์น้ำมันที่ชำระภาษีสรรพสามิตแล้วเข้าโรงอุตสาหกรรม๖.๗.๒ แจ้งให้ผู้ควบคุมโรงอุตสาหกรรมทราบเพื่อทำการตรวจวัดปริมาณน้ำมันและผลิตภัณฑ์น้ำมันที่รับเข้าโรงอุตสาหกรรม๖.๗.๓ จัดทำบัญชีแสดงรายการรับ -จ่ายคงเหลือน้ำมันและผลิตภัณฑ์น้ำมันที่ชำระภาษีแล้ว ทั้งนี้ การลงบัญชีรับน้ำมันและผลิตภัณฑ์น้ำมันที่ชำระภาษีสรรพสามิตแล้วให้ลงรายการรับตามปริมาณที่ผู้ควบคุมโรงอุตสาหกรรมตรวจวัดได้แต่ไม่เกินปริมาณที่ได้ชำระภาษีสรรพสามิตไว้แล้วและส่งให้สำนักงานสรรพสามิตพื้นที่ที่โรงอุตสาหกรรมตั้งอยู่และกรมสรรพสามิตภายในวันที่๑๕ ของเดือนถัดไป๖.๘กรณีที่ผู้ประกอบอุตสาหกรรมจ่ายน้ำมันและผลิตภัณฑ์น้ำมันออกจากโรงอุตสาหกรรมแล้วต่อมาเกิดเหตุจำเป็นทำให้ต้องนำน้ำมันและผลิตภัณฑ์น้ำมันดังกล่าวกลับเข้าโรงอุตสาหกรรมผู้ประกอบอุตสาหกรรมมีหน้าที่ต้องชำระภาษีสำหรับน้ำมันและผลิตภัณฑ์น้ำมันที่นำออกจากโรงอุตสาหกรรมนั้นและเมื่อจะนำน้ำมันและผลิตภัณฑ์น้ำมันดังกล่าวกลับเข้าโรงอุตสาหกรรมให้ผู้ประกอบอุตสาหกรรมถือปฏิบัติ ดังนี้๖.๘.๑จัดทำหนังสือชี้แจงเหตุผลความจำเป็นที่จะต้องนำน้ำมันและผลิตภัณฑ์น้ำมันกลับเข้าโรงอุตสาหกรรมยื่นต่อสรรพสามิตพื้นที่ที่โรงอุตสาหกรรมตั้งอยู่ทราบก่อนการนำน้ำมันและผลิตภัณฑ์น้ำมันกลับเข้าโรงอุตสาหกรรม๖.๘.๒แจ้งให้ผู้ควบคุมโรงอุตสาหกรรมทราบเพื่อร่วมกันเก็บตัวอย่างน้ำมันและผลิตภัณฑ์น้ำมันในยานพาหนะที่ใช้ขนส่งเพื่อตรวจวิเคราะห์และตรวจวัดปริมาณน้ำมันและผลิตภัณฑ์น้ำมันที่นำกลับเข้าโรงอุตสาหกรรม๖.๘.๓ จัดทำบัญชีแสดงรายการรับ -จ่ายคงเหลือน้ำมันและผลิตภัณฑ์น้ำมันที่ชำระภาษีแล้ว ทั้งนี้การลงบัญชีรับน้ำมันและผลิตภัณฑ์น้ำมันที่ชำระภาษีสรรพสามิตแล้วให้ลงรายการรับตามปริมาณที่ผู้ควบคุมโรงอุตสาหกรรมตรวจวัดได้แต่ไม่เกินปริมาณที่ได้ชำระภาษีสรรพสามิตไว้แล้วและส่งให้สำนักงานสรรพสามิตพื้นที่ที่โรงอุตสาหกรรมตั้งอยู่และกรมสรรพสามิตภายในวันที่๑๕ ของเดือนถัดไป๖.๙ จัดทำบัญชีและงบเดือนดังนี้๖.๙.๑ บัญชีประจำวันแสดงการรับและการจ่ายวัตถุดิบ(ภษ. 03 - 05) โดยทำให้แล้วเสร็จภายใน ๓ วันนับแต่วันที่มีเหตุที่จะต้องลงรายการนั้นเกิดขึ้นและเก็บไว้ที่โรงอุตสาหกรรม เพื่อให้เจ้าพนักงานสรรพสามิตสามารถตรวจสอบได้ตลอดเวลา๖.๙.๒ บัญชีประจำวันแสดงการผลิตและจำหน่าย (ภษ.03 - 06) โดยทำให้แล้วเสร็จภายใน ๓วันนับแต่วันที่มีเหตุที่จะต้องลงรายการนั้นเกิดขึ้น และเก็บไว้ที่โรงอุตสาหกรรม เพื่อให้เจ้าพนักงานสรรพสามิตสามารถตรวจสอบได้ตลอดเวลา๖.๙.๓ งบเดือนแสดงรายการเกี่ยวกับวัตถุดิบการผลิต การจำหน่าย และยอดคงเหลือสินค้า (ภษ. 01 - 42)ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่ ๑๕ของเดือนถัดไปหมวด๒หน้าที่ของผู้ควบคุมโรงอุตสาหกรรม ข้อ ๗ ให้ผู้ควบคุมโรงอุตสาหกรรมมีหน้าที่ดังต่อไปนี้๗.๑ ตรวจสอบทะเบียนหมายเลขมาตรวัดเครื่องวัดระดับ เครื่องวัดอุณหภูมิชนิดอัตโนมัติ เครื่องชั่งน้ำหนักภาชนะบรรจุวัตถุดิบ รวมทั้งชนิดน้ำมันและผลิตภัณฑ์น้ำมันทุกชนิดท่อทางรับ -จ่ายน้ำมันและผลิตภัณฑ์น้ำมันตามทะเบียนของผู้ประกอบอุตสาหกรรมและตามแผนผังที่แสดงไว้ในข้อ ๖.๑๗.๒ลั่นกุญแจหรือผนึกดวงตรากรมสรรพสามิตที่ท่อทางรับ -จ่ายน้ำมันและผลิตภัณฑ์น้ำมันเพื่อป้องกันการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมโดยไม่ได้แจ้งผู้ควบคุมโรงอุตสาหกรรม๗.๓เมื่อได้รับแจ้งเป็นหนังสือจากผู้ประกอบอุตสาหกรรมว่าจะรับน้ำมันและผลิตภัณฑ์น้ำมันเข้าเก็บหรือจ่ายน้ำมันและผลิตภัณฑ์น้ำมันออกจากโรงอุตสาหกรรมให้ไขกุญแจหรือทำลายดวงตรากรมสรรพสามิตที่ท่อทางรับ - จ่ายน้ำมันและผลิตภัณฑ์น้ำมันและดำเนินการตรวจวัดเพื่อคำนวณหาปริมาณน้ำมันและผลิตภัณฑ์น้ำมันตามความในหมวด ๓หรือหมวด ๔ แล้วแต่กรณี๗.๔ ควบคุมการรับ -จ่ายน้ำมันและผลิตภัณฑ์น้ำมันตลอดเวลาที่มีการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมทุกครั้ง๗.๕ในระหว่างการรับน้ำมันและผลิตภัณฑ์น้ำมันเข้าโรงอุตสาหกรรมหรือจ่ายน้ำมันและผลิตภัณฑ์น้ำมันออกจากโรงอุตสาหกรรมหากมาตรวัด หรือเครื่องวัดระดับหรือเครื่องวัดอุณหภูมิชนิดอัตโนมัติหรือเครื่องชั่งน้ำหนัก หรืออุปกรณ์ที่เกี่ยวข้องทำงานผิดปกติให้ผู้ควบคุมโรงอุตสาหกรรมมีอำนาจสั่งระงับการใช้ทันทีและให้ทำการตรวจวัดระดับน้ำมันและผลิตภัณฑ์น้ำมันหลังรับหรือหลังจ่ายโดยใช้วิธีการทิ้งดิ่งและการวัดอุณหภูมิให้ใช้เครื่องวัดอุณหภูมิแบบหลอดแก้วส่วนระดับและอุณหภูมิน้ำมันและผลิตภัณฑ์น้ำมันก่อนรับหรือก่อนจ่ายให้ใช้ตัวเลขจากที่ได้ทำการอ่านไว้ก่อนและรายงานให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ทราบต่อไปเว้นแต่เป็นกรณีตามข้อ ๑๖๗.๖กรณีการรับน้ำมันและผลิตภัณฑ์น้ำมันเข้าในโรงอุตสาหกรรมและการจ่ายน้ำมันและผลิตภัณฑ์น้ำมันออกจากโรงอุตสาหกรรมให้ผู้ควบคุมโรงอุตสาหกรรมและผู้ประกอบอุตสาหกรรมร่วมกันเก็บตัวอย่างส่งให้กลุ่มวิเคราะห์สินค้าและของกลางทำการตรวจวิเคราะห์ต่อไปเว้นแต่กรณีการรับและการจ่ายน้ำมันและผลิตภัณฑ์น้ำมันที่เป็นการขนส่งทางท่อและทางรถยนต์ให้สุ่มเก็บตัวอย่างได้๗.๗ กรณีการจ่ายน้ำมันและผลิตภัณฑ์น้ำมันที่ขอยกเว้นภาษีหรือขอคืนภาษีออกจากโรงอุตสาหกรรมทุกกรณีให้ผนึกดวงตรากรมสรรพสามิตชนิดที่มีหมายเลขกำกับ (Running Number)ที่ท่อทางหรือจุดรับ -จ่ายน้ำมันและผลิตภัณฑ์น้ำมันของยานพาหนะที่ใช้ในการขนส่งน้ำมันและผลิตภัณฑ์น้ำมันนั้นทุกครั้งเว้นแต่ กรณีการจ่ายน้ำมันและผลิตภัณฑ์น้ำมันที่เป็นการขนส่งทางท่อ๗.๘กรณีโรงอุตสาหกรรมที่กรมสรรพสามิตได้ดำเนินการติดตั้งระบบการควบคุมและกำกับติดตามโรงอุตสาหกรรมน้ำมันและผลิตภัณฑ์น้ำมัน(ระบบ Oil Control) แล้วให้บันทึกรายละเอียดข้อมูลการจ่ายน้ำมันและผลิตภัณฑ์น้ำมันออกจากโรงอุตสาหกรรมในแต่ละวันโดยให้บันทึกข้อมูลผ่านระบบที่เว็บไซต์ ๓ วันทำการให้ผู้ควบคุมโรงอุตสาหกรรมติดตามและตรวจสอบความถูกต้องของการปฏิบัติงานตามวรรคแรกให้ทันการณ์ตลอดเวลาหากตรวจสอบพบความผิดพลาดให้เร่งดำเนินการแก้ไขให้ถูกต้องทันทีหมวด๓การเก็บการตรวจวัดและการคำนวณหาปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษี ข้อ ๘ ภาชนะเก็บน้ำมันและผลิตภัณฑ์น้ำมันเครื่องมือวัดและเครื่อง หรือระบบประมวลผลใด ๆ ที่จะใช้ในการดำเนินการตรวจวัดและคำนวณหาปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษีจะต้องได้รับการตรวจสอบและรับรองความถูกต้องจากกรมสรรพสามิต เว้นแต่๘.๑ภาชนะเก็บน้ำมันและผลิตภัณฑ์น้ำมันของเรือสัญชาติต่างประเทศที่มีตารางคำนวณปริมาณความจุตามหลักสากล๘.๒ ภาชนะเก็บน้ำมันและผลิตภัณฑ์น้ำมันหรือเครื่องมือวัด ที่ได้รับการตรวจสอบรับรองจากหน่วยงานอื่นซึ่งได้รับอนุญาตจากกรมสรรพสามิตเป็นกรณีไปข้อ ๙ การตรวจวัดปริมาณทั้งก่อนและหลังการรับหรือจ่ายน้ำมันและผลิตภัณฑ์น้ำมันให้ทำการลั่นกุญแจหรือผนึกดวงตรากรมสรรพสามิตที่ท่อทางรับ-จ่ายไว้ก่อนแล้วจึงทำการตรวจวัดเพื่อป้องกันมิให้มีการเคลื่อนไหวของน้ำมันและผลิตภัณฑ์น้ำมันในขณะที่ทำการตรวจวัดข้อ ๑๐ การตรวจวัดปริมาณน้ำมันและผลิตภัณฑ์น้ำมันที่รับเข้าหรือจ่ายออกจากโรงอุตสาหกรรมให้เป็นไปดังนี้๑๐.๑ ภาชนะเก็บน้ำมันและผลิตภัณฑ์น้ำมันที่ไม่ได้ติดตั้งเครื่องวัดระดับและอุณหภูมิชนิดอัตโนมัติให้ตรวจวัดโดยวิธีการทิ้งดิ่งดังนี้๑๐.๑.๑ทิ้งดิ่งหาระดับของน้ำมันและผลิตภัณฑ์น้ำมัน และน้ำ ทั้งก่อนและหลังการรับหรือจ่ายน้ำมันและผลิตภัณฑ์น้ำมันแล้วแต่กรณี๑๐.๑.๒ วัดอุณหภูมิของน้ำมันและผลิตภัณฑ์น้ำมันขณะทำการทิ้งดิ่งโดยใช้เครื่องวัดอุณหภูมิแบบหลอดแก้ว๑๐.๑.๓ตักตัวอย่างน้ำมันและผลิตภัณฑ์น้ำมันที่ระดับล่าง กลาง บน ตรวจวัดค่าความถ่วงจำเพาะหรือค่าความถ่วง API หรือค่าความหนาแน่นโดยการตรวจวัดให้ทำในห้องปฏิบัติการหรือสถานที่ที่เหมาะสม๑๐.๒ ภาชนะเก็บน้ำมันและผลิตภัณฑ์น้ำมันที่มีการติดตั้งเครื่องวัดระดับและเครื่องวัดอุณหภูมิชนิดอัตโนมัติให้ใช้ระดับและอุณหภูมิที่อ่านได้จากเครื่องวัดระดับและเครื่องวัดอุณหภูมิชนิดอัตโนมัติ๑๐.๓ กรณีที่ติดตั้งมาตรวัดให้ใช้ปริมาณที่ตรวจวัดได้จากมาตรวัด๑๐.๔ กรณีที่ติดตั้งเครื่องชั่งน้ำหนักให้ใช้ปริมาณที่ตรวจวัดได้จากเครื่องชั่งน้ำหนัก๑๐.๕ กรณีใช้ภาชนะหรือเครื่องมือวัดชนิดอื่นต้องได้รับอนุญาตจากกรมสรรพสามิตก่อนหากเครื่องวัดระดับหรือเครื่องวัดอุณหภูมิชนิดอัตโนมัติเกิดเหตุขัดข้องหรือไม่สามารถใช้การได้ ให้ตรวจวัดโดยวิธีทิ้งดิ่งหรือวัดอุณหภูมิโดยใช้เครื่องวัดอุณหภูมิแบบหลอดแก้วแทนเว้นแต่ กรมสรรพสามิตจะสั่งการเป็นอย่างอื่นข้อ ๑๑ ให้บันทึกรายการที่ตรวจวัดได้ตามข้อ ๑๐ลงในแบบ น.ม. 2 และแบบ น.ม. 6 ท้ายระเบียบนี้ แล้วแต่กรณีและให้คำนวณปริมาณน้ำมันและผลิตภัณฑ์น้ำมันที่ตรวจวัดได้เป็นจำนวนลิตรที่อุณหภูมิ30oC หรือ 86oF ตามมาตรฐานของAPI (AMERICAN PETROLEUMINSTITUTE) หรือ IP (THE INSTITUTEOF PETROLEUM) หรือเป็นกิโลกรัมแล้วบันทึกลงในแบบ น.ม. 3 แบบ น.ม. 4 แบบ น.ม. 5 แบบ น.ม. 7 แบบ น.ม. 8 แบบ น.ม. 9ท้ายระเบียบนี้ แล้วแต่กรณีการคำนวณหาปริมาณน้ำมันและผลิตภัณฑ์น้ำมันตามวรรคแรกให้ใช้วิธีการคำนวณตามหลักคณิตศาสตร์โดยใช้ทศนิยม ๔ ตำแหน่งในการคำนวณทุกขั้นตอนหากปริมาณน้ำมันและผลิตภัณฑ์น้ำมันที่คำนวณได้ มีเศษของลิตรหรือกิโลกรัมให้นับเป็นหนึ่งลิตรหรือหนึ่งกิโลกรัม แล้วแต่กรณีข้อ ๑๒ ให้นำปริมาณของน้ำมันและผลิตภัณฑ์น้ำมันที่คำนวณได้ตามข้อ๑๑ มาเปรียบเทียบหาผลแตกต่าง ตามแบบ น.ม. 10 ท้ายระเบียบนี้การจ่ายน้ำมันและผลิตภัณฑ์น้ำมันออกจากโรงอุตสาหกรรมให้ดำเนินการเปรียบเทียบปริมาณน้ำมันและผลิตภัณฑ์น้ำมันที่ตรวจวัดได้จากภาชนะจ่ายและเครื่องมือวัดต่าง ๆ เพื่อหาปริมาณน้ำมันและผลิตภัณฑ์น้ำมันที่ใช้เป็นเกณฑ์ในการคำนวณภาษีดังนี้๑๒.๑ การจ่ายน้ำมันและผลิตภัณฑ์น้ำมันโดยทางเรือ๑๒.๑.๑ กรณีที่มีการจ่ายผ่านมาตรวัดให้ใช้ปริมาณที่ตรวจวัดได้จากภาชนะจ่ายเป็นหลักเปรียบเทียบกับปริมาณที่ตรวจวัดได้จากมาตรวัดกรณีที่ไม่สามารถตรวจวัดที่ภาชนะจ่ายได้ให้ใช้ปริมาณที่ตรวจวัดได้จากมาตรวัดเป็นหลักเปรียบเทียบกับปริมาณที่ตรวจวัดได้จากภาชนะรับในเรือ๑๒.๑.๒ กรณีที่ไม่มีการจ่ายผ่านมาตรวัดให้ใช้ปริมาณที่ตรวจวัดได้จากภาชนะจ่ายเป็นหลักเปรียบเทียบกับปริมาณที่ตรวจวัดได้จากภาชนะรับในเรือ๑๒.๒การจ่ายน้ำมันและผลิตภัณฑ์น้ำมันโดยทางรถยนต์๑๒.๒.๑ กรณีที่มีการจ่ายผ่านมาตรวัดให้ใช้ปริมาณที่ตรวจวัดได้จากมาตรวัดเป็นหลักเปรียบเทียบกับปริมาณที่ตรวจวัดได้จากภาชนะจ่ายกรณีที่ไม่สามารถตรวจวัดที่ภาชนะจ่ายได้ให้ใช้ปริมาณที่ตรวจวัดได้จากมาตรวัดเป็นหลักเปรียบเทียบกับปริมาณที่ตรวจวัดได้จากเครื่องชั่งน้ำหนัก หรือภาชนะรับของรถยนต์ แล้วแต่กรณี๑๒.๒.๒ กรณีที่ไม่มีการจ่ายผ่านมาตรวัดให้ใช้ปริมาณที่ตรวจวัดได้จากภาชนะจ่ายเป็นหลักเปรียบเทียบกับปริมาณที่ตรวจวัดได้จากเครื่องชั่งน้ำหนัก หรือภาชนะรับของรถยนต์แล้วแต่กรณี๑๒.๓การจ่ายน้ำมันและผลิตภัณฑ์น้ำมันที่เป็นการขนส่งทางท่อให้ใช้ปริมาณที่ตรวจวัดได้จากภาชนะจ่ายเป็นหลักเปรียบเทียบกับปริมาณที่ตรวจวัดได้จากมาตรวัด เว้นแต่กรณี ตามข้อ ๑๘ และข้อ ๑๙๑๒.๔การรับน้ำมันและผลิตภัณฑ์น้ำมันเข้าโรงอุตสาหกรรม ให้ถือตามปริมาณที่ตรวจวัดได้จากภาชนะรับน้ำมันและผลิตภัณฑ์น้ำมันของโรงอุตสาหกรรมเป็นหลักเปรียบเทียบกับปริมาณที่ตรวจวัดได้จากภาชนะจ่ายหรือมาตรวัดเว้นแต่กรมสรรพสามิตจะสั่งเป็นอย่างอื่นข้อ ๑๓ ให้พิจารณาผลแตกต่างของปริมาณน้ำมันและผลิตภัณฑ์น้ำมันที่ตรวจวัดได้ตามข้อ๑๒ ดังนี้๑๓.๑ ผลแตกต่างดังต่อไปนี้ให้ถือเป็นเกณฑ์ปกติโดยให้ใช้ปริมาณด้านที่เป็นหลักตามข้อ ๑๒.๑ ข้อ ๑๒.๒ และข้อ๑๒.๓ เป็นเกณฑ์ในการคำนวณภาษีน้ำมันและผลิตภัณฑ์น้ำมันที่จ่ายออกจากโรงอุตสาหกรรมและให้ใช้ปริมาณที่คำนวณได้จากภาชนะหรือเครื่องมือวัดที่รับเข้าโรงอุตสาหกรรมตามข้อ๑๒.๔ เป็นเกณฑ์ในการบันทึกบัญชีรับน้ำมันและผลิตภัณฑ์น้ำมันเข้าโรงอุตสาหกรรม๑๓.๑.๑ ปริมาณน้ำมันและผลิตภัณฑ์น้ำมันตั้งแต่ ๑- ๓๐๐,๐๐๐ ลิตร แตกต่างไม่เกินร้อยละ ๑.๐๐๐๑๓.๑.๒ ปริมาณน้ำมันและผลิตภัณฑ์น้ำมันตั้งแต่๓๐๐,๐๐๑ ลิตรขึ้นไป แตกต่างไม่เกินร้อยละ ๐.๕๐๐๑๓.๒ หากผลแตกต่างเกินเกณฑ์ตามข้อ ๑๓.๑ให้ใช้ปริมาณข้างมากเป็นเกณฑ์ในการคำนวณภาษีหรือบันทึกบัญชี แล้วแต่กรณี๑๓.๓กรณีน้ำมันและผลิตภัณฑ์น้ำมันซึ่งมีหน่วยที่ใช้ในการจัดเก็บภาษีเป็นกิโลกรัมให้ใช้เกณฑ์ตามข้อ ๑๓.๑ และ ๑๓.๒ โดยอนุโลมข้อ ๑๔ ให้ผู้ควบคุมโรงอุตสาหกรรมคำนวณค่าภาษีน้ำมันและผลิตภัณฑ์น้ำมันที่นำออกจากโรงอุตสาหกรรมตามแบบ น.ม. 11 ท้ายระเบียบนี้ข้อ ๑๕ ให้ผู้ควบคุมโรงอุตสาหกรรมรวบรวมเอกสารหลักฐานตามข้อ๖.๓ ข้อ ๑๑ ข้อ ๑๒ และข้อ ๑๔โดยต้นฉบับให้ส่งไปยังสำนักงานสรรพสามิตพื้นที่ที่โรงอุตสาหกรรมตั้งอยู่และสำเนาเก็บไว้เป็นหลักฐาน ณ สำนักงานสรรพสามิตประจำโรงอุตสาหกรรมข้อ ๑๖ การตรวจวัดปริมาณน้ำมันและผลิตภัณฑ์น้ำมันตามข้อ๑๐ หากเครื่องมือวัดด้านใดด้านหนึ่งเกิดเหตุขัดข้องจนไม่สามารถใช้การได้ให้ผู้ประกอบอุตสาหกรรมแจ้งให้ผู้ควบคุมโรงอุตสาหกรรมสรรพสามิตพื้นที่ที่โรงอุตสาหกรรมตั้งอยู่ และกรมสรรพสามิตทราบทันทีและให้ใช้ปริมาณน้ำมันและผลิตภัณฑ์น้ำมันที่ตรวจวัดได้จากเครื่องมือวัดด้านที่เหลืออยู่เป็นเกณฑ์ในการคำนวณภาษีโดยไม่ต้องทำการเปรียบเทียบตามข้อ๑๒ โดยอนุโลม ทั้งนี้ผู้ประกอบอุตสาหกรรมจะต้องตรวจสอบหาสาเหตุและดำเนินการแก้ไขเหตุขัดข้องดังกล่าวให้แล้วเสร็จภายใน๗ วันนับแต่วันที่เกิดเหตุขัดข้องนั้น และจัดทำรายงานให้ผู้ควบคุมโรงอุตสาหกรรมสรรพสามิตพื้นที่ที่โรงอุตสาหกรรมตั้งอยู่ และกรมสรรพสามิตทราบเป็นหนังสือทันทีกรณีผู้ประกอบอุตสาหกรรมไม่สามารถดำเนินการแก้ไขเหตุขัดข้องให้แล้วเสร็จภายในกำหนดเวลาตามวรรคแรกให้ขออนุมัติต่อกรมสรรพสามิตเป็นรายกรณีไปข้อ ๑๗ น้ำมันและผลิตภัณฑ์น้ำมันที่ไม่สามารถทำการตรวจวัดได้ตามระเบียบนี้ให้สรรพสามิตพื้นที่ที่โรงอุตสาหกรรมตั้งอยู่พิจารณาวิธีการตรวจวัดที่เหมาะสมเสนอต่อกรมสรรพสามิตเพื่อวินิจฉัยสั่งการต่อไปหมวด๔การตรวจวัดและการคำนวณปริมาณน้ำมันและผลิตภัณฑ์น้ำมันที่เป็นการขนส่งทางท่อ ข้อ ๑๘ กรณีที่มีการจ่ายน้ำมันและผลิตภัณฑ์น้ำมันออกจากโรงอุตสาหกรรมที่เป็นการขนส่งทางท่ออย่างต่อเนื่องติดต่อกันเลยเวลา๒๔.๐๐ น. ของวันที่เริ่มจ่ายให้คำนวณปริมาณน้ำมันและผลิตภัณฑ์น้ำมันที่นำออกจากโรงอุตสาหกรรมแต่ละวันเพื่อใช้เป็นเกณฑ์ในการคำนวณภาษีโดยเฉลี่ยปริมาณน้ำมันและผลิตภัณฑ์น้ำมันที่นำออกจากโรงอุตสาหกรรมทั้งหมดสำหรับการส่งนั้นๆ ตามสัดส่วนของเวลาที่จ่ายในแต่ละวันต่อเวลาทั้งหมดที่จ่ายน้ำมันและผลิตภัณฑ์น้ำมันชนิดนั้นเว้นแต่กรณีตามข้อ ๑๙ข้อ ๑๙ การตรวจวัดและคำนวณปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษีกรณีที่มีการขนส่งนํ้ามันและผลิตภัณฑ์น้ำมันหลายชนิดทางท่อขนส่งเดียวกันให้ปฏิบัติดังนี้๑๙.๑ เครื่องมือวัด อุปกรณ์ และระบบต่าง ๆที่เกี่ยวข้อง จะต้องได้รับการตรวจสอบและรับรองความถูกต้องจากกรมสรรพสามิตดังนี้๑๙.๑.๑ มาตรวัดปริมาณน้ำมันและผลิตภัณฑ์น้ำมันพร้อมด้วยระบบ Flow Computer๑๙.๑.๒เครื่องวัดระดับและเครื่องวัดอุณหภูมิชนิดอัตโนมัติซึ่งติดตั้งกับภาชนะจ่ายน้ำมันและผลิตภัณฑ์น้ำมันเข้าสู่ระบบท่อขนส่ง๑๙.๑.๓ตารางคำนวณปริมาตรความจุท่อขนส่งน้ำมันและผลิตภัณฑ์น้ำมัน๑๙.๑.๔ระบบประมวลผลเพื่อใช้ในการคำนวณปริมาณน้ำมันและผลิตภัณฑ์น้ำมัน๑๙.๑.๕ระบบคัดแยกผลิตภัณฑ์ของมาตรวัดปริมาณน้ำมันและผลิตภัณฑ์น้ำมันแบบ MultiProduct๑๙.๒กรณีน้ำมันและผลิตภัณฑ์น้ำมันแต่ละชนิดที่จ่ายต่อเนื่องและเสร็จสิ้นการจ่ายภายในวันเดียวกันให้ใช้ปริมาณที่ตรวจวัดได้จากมาตรวัดเป็นหลักเปรียบเทียบกับปริมาณที่ตรวจวัดได้จากภาชนะจ่ายซึ่งปรับปรุงด้วยปริมาณความจุท่อระหว่างภาชนะจ่ายถึงมาตรวัดเป็นเกณฑ์ในการคำนวณภาษีโดยถือตามเกณฑ์ที่กำหนดไว้ในข้อ ๑๓๑๙.๓กรณีการจ่ายน้ำมันและผลิตภัณฑ์น้ำมันแต่ละชนิดต่อเนื่องและเสร็จสิ้นการจ่ายในวันถัดไปให้ปฏิบัติดังนี้๑๙.๓.๑ปริมาณน้ำมันและผลิตภัณฑ์น้ำมันที่จะใช้เป็นเกณฑ์ในการคำนวณภาษีของวันที่อยู่ระหว่างการจ่ายให้ใช้ปริมาณที่คำนวณได้จากระบบมาตรวัด ณ เวลา ๒๔.๐๐ น.๑๙.๓.๒ปริมาณน้ำมันและผลิตภัณฑ์น้ำมันที่จะใช้เป็นเกณฑ์ในการคำนวณภาษีของวันที่เสร็จสิ้นการจ่ายให้ทำการเปรียบเทียบหาผลแตกต่างระหว่างปริมาณรวมที่คำนวณได้จากระบบมาตรวัดกับปริมาณรวมที่คำนวณได้จากภาชนะจ่ายซึ่งปรับปรุงด้วยปริมาณความจุท่อระหว่างภาชนะจ่ายถึงมาตรวัดโดยถือตามเกณฑ์ที่กำหนดไว้ในข้อ๑๓ โดยอนุโลมและเมื่อทราบปริมาณรวมที่จะใช้เป็นเกณฑ์ในการคำนวณภาษีแล้วให้นำปริมาณตามข้อ ๑๙.๓.๑ มาหักออกจากปริมาณรวมเป็นปริมาณของวันที่เสร็จสิ้นการจ่ายเพื่อใช้เป็นเกณฑ์ในการคำนวณภาษีต่อไป๑๙.๔ กรณีที่เครื่องมือวัด อุปกรณ์ หรือระบบต่างๆ ตามข้อ ๑๙.๑ ขัดข้องหรือไม่สามารถทำงานได้ตามปกติให้ผู้ประกอบอุตสาหกรรมแจ้งผู้ควบคุมโรงอุตสาหกรรมและกรมสรรพสามิตทราบทันทีพร้อมทั้งรายงานสาเหตุและกำหนดเวลาในการติดตั้งหรือแก้ไขซ่อมแซมและในระหว่างดำเนินการติดตั้งหรือแก้ไขซ่อมแซมเครื่องมือวัด อุปกรณ์ หรือระบบต่าง ๆดังกล่าวให้ใช้วิธีการตรวจวัดและคำนวณปริมาณน้ำมันและผลิตภัณฑ์น้ำมันการเปรียบเทียบหาผลแตกต่างและการกำหนดปริมาณน้ำมันและผลิตภัณฑ์น้ำมันที่จะใช้เป็นเกณฑ์ในการคำนวณภาษีดังนี้๑๙.๔.๑ กรณีเครื่องวัดระดับหรือเครื่องวัดอุณหภูมิชนิดอัตโนมัติของภาชนะจ่ายขัดข้องหรือไม่สามารถใช้งานได้ให้ผู้ประกอบอุตสาหกรรมตรวจวัดโดยวิธีการทิ้งดิ่งและวัดอุณหภูมิโดยใช้เครื่องวัดอุณหภูมิแบบหลอดแก้วแล้วนำค่าระดับและอุณหภูมิที่วัดได้มาคำนวณด้วยระบบประมวลผลเพื่อให้ได้ปริมาณน้ำมันและผลิตภัณฑ์น้ำมันที่จ่ายออกจากภาชนะจ่ายและปรับปรุงด้วยปริมาตรความจุท่อระหว่างภาชนะจ่ายถึงมาตรวัด๑๙.๔.๒กรณีระบบประมวลผลขัดข้องหรือไม่สามารถใช้งานได้แต่เครื่องวัดระดับหรือเครื่องวัดอุณหภูมิชนิดอัตโนมัติของภาชนะจ่ายยังสามารถใช้งานได้ให้ใช้วิธีการคำนวณปริมาณน้ำมันและผลิตภัณฑ์น้ำมันด้วยวิธี Manualแทน๑๙.๔.๓กรณีมาตรวัดหรือระบบคัดแยกผลิตภัณฑ์ของมาตรวัดขัดข้องหรือไม่สามารถใช้งานได้ให้ปฏิบัติดังนี้(๑)กรณีที่จ่ายน้ำมันและผลิตภัณฑ์น้ำมันแต่ละชนิดอย่างต่อเนื่องและเสร็จสิ้นการจ่ายภายในวันเดียวกันให้ใช้ปริมาณน้ำมันและผลิตภัณฑ์น้ำมันที่คำนวณได้จากภาชนะจ่ายซึ่งปรับปรุงด้วยปริมาตรความจุท่อระหว่างภาชนะจ่ายถึงมาตรวัดเป็นปริมาณที่ใช้เป็นเกณฑ์ในการคำนวณภาษีโดยไม่ต้องเปรียบเทียบได้(๒)กรณีที่จ่ายน้ำมันและผลิตภัณฑ์น้ำมันแต่ละชนิดอย่างต่อเนื่องและเสร็จสิ้นการจ่ายภายในวันถัดไปให้คำนวณปริมาณน้ำมันและผลิตภัณฑ์น้ำมันที่จ่ายออกจากโรงอุตสาหกรรมแต่ละวันเพื่อใช้เป็นเกณฑ์ในการคำนวณภาษีโดยเฉลี่ยปริมาณน้ำมันและผลิตภัณฑ์น้ำมันที่คำนวณได้จากภาชนะจ่ายตามสัดส่วนของเวลาที่จ่ายในแต่ละวันต่อเวลาทั้งหมดที่จ่ายน้ำมันและผลิตภัณฑ์น้ำมันชนิดนั้นหมวด๕บทเฉพาะกาล ข้อ ๒๐ การดำเนินการใด ๆ เกี่ยวกับการควบคุมการรับ การเก็บ การจ่ายการตรวจวัดและคำนวณปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษีซึ่งผู้ประกอบอุตสาหกรรมได้รับการอนุมัติ อนุญาตหรือผ่อนผันการดำเนินการจากกรมสรรพสามิตไว้ก่อนวันที่ระเบียบนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าอธิบดีกรมสรรพสามิตจะสั่งยกเลิกหรือเปลี่ยนแปลงประกาศณ วันที่ ๕ พฤศจิกายน พ.ศ. ๒๕๕๓พงษ์ภาณุเศวตรุนทร์อธิบดีกรมสรรพสามิต[เอกสารแนบท้าย]๑. ใบแจ้งการรับ - จ่าย น้ำมันและผลิตภัณฑ์น้ำมัน (แบบ น.ม. 1)๒. กรมสรรพสามิตบันทึกรายการตรวจวัดน้ำมันและผลิตภัณฑ์น้ำมัน (แบบ น.ม. 2)๓. กรมสรรพสามิตแบบรายการคำนวณปริมาณน้ำมันและผลิตภัณฑ์น้ำมัน (แบบ น.ม. 3)๔. กรมสรรพสามิตแบบรายการคำนวณปริมาณก๊าซปิโตรเลียมเหลวและไอก๊าซ (แบบ น.ม. 4)๕. กรมสรรพสามิตแบบรายการคำนวณปริมาณน้ำมันและผลิตภัณฑ์น้ำมันที่รับ - จ่ายผ่านมาตรวัด (แบบ น.ม. 5)๖. กรมสรรพสามิตบันทึกรายการตรวจวัดน้ำมันและผลิตภัณฑ์น้ำมันในเรือลำเลียง (แบบ น.ม. 6)๗. กรมสรรพสามิตรายการคำนวณปริมาณน้ำมันหรือผลิตภัณฑ์น้ำมันที่บรรทุกในเรือลำเลียง (แบบ น.ม. 7)๘. กรมสรรพสามิตแบบรายการคำนวณปริมาณก๊าซปิโตรเลียมเหลวและไอก๊าซ (แบบ น.ม. 8)๙. กรมสรรพสามิตแบบรายการคำนวณปริมาณก๊าซปิโตรเลียมเหลว ที่จ่ายทางรถยนต์ (แบบ น.ม. 9)๑๐.กรมสรรพสามิต แบบรายงานการคำนวณเปรียบเทียบผลแตกต่างของการตรวจวัดน้ำมันและผลิตภัณฑ์น้ำมัน(แบบ น.ม. 10)๑๑.รายการค่าภาษีน้ำมันและผลิตภัณฑ์น้ำมันที่นำออกจากโรงอุตสาหกรรม (แบบ น.ม. 11)(ดูข้อมูลจากภาพกฎหมาย)ปริยานุช/ผู้จัดทำ๒๓พฤศจิกายน ๒๕๕๓ณัฐวดี/ตรวจ๒๓พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๓๓ ง/หน้า ๑/๑๖ พฤศจิกายน ๒๕๕๓